Πρωτάθλημα Ε.Π.Σ. Αθηνών 1951-52

Το πρωτάθλημα της ΕΠΣ Αθηνών την περίοδο 1951-52 διεξήχθη σε τέσσερις κατηγορίες. Πρωταθλητής αναδείχθηκε ο Παναθηναϊκός αλλά δεν είχε την ευκαιρία να εκπροσωπήσει την ΕΠΣΑ στο πανελλήνιο πρωτάθλημα, διότι αυτό ματαιώθηκε λόγω υποχρεώσεων της εθνικής ομάδας.

Κατηγορίες
 
Α1 με έξι (6) ομάδες σε όμιλο δύο γύρων (10 αγώνες).
Α2 με δέκα (10) ομάδες σε όμιλο δύο γύρων (18 αγώνες).
Β΄ με είκοσι (20) ομάδες σε ενιαίο όμιλο ενός γύρου (19 αγώνες).
Γ΄ με δεκαέξι (16) ομάδες σε ενιαίο όμιλο ενός γύρου (15 αγώνες).
Δόκιμη κατηγορία με 22 ομάδες για ανεπίσημους συλλόγους, οι οποίοι επιθυμούσαν να γίνουν μέλη της ΕΠΣΑ.

Α1΄ Κατηγορία

Λεπτομέρειες

Ο Παναθηναϊκός αναδείχθηκε Πρωταθλητής Αθηνών στα χαρτιά, αφού ισοβάθμησε με την ΑΕΚ αλλά η τελευταία δεν κατέβηκε στον αγώνα μπαράζ, διαμαρτυρόμενη για την αλλαγή ενός αποτελέσματος. Συγκεκριμένα, πριν διεξαχθεί η τελευταία αγωνιστική η ΑΕΚ προηγείτο στη βαθμολογία κατά ένα βαθμό, ενώ είχε και έναν αγώνα λιγότερο με τον Πανιώνιο, ο οποίος έπρεπε να παίξει στον επαναληπτικό τελικό του Κυπέλλου Ελλάδος με τον Ολυμπιακό. Κατά την τελευταία αγωνιστική η ΑΕΚ ήρθε ισόπαλη 3-3 με τον Απόλλωνα και ο Παναθηναϊκός 2-2 με το Φωστήρα. Όμως, επειδή ο Φωστήρας ισοφάρισε στο 92ο λεπτό, οι πράσινοι έκαναν ένσταση θεωρώντας πως το δεύτερο γκολ του Φωστήρα ήταν εκπρόθεσμο και δεν έπρεπε να μετρήσει. Η ΕΠΣΑ τον δικαίωσε κατακυρώνοντας τον αγώνα με 2-1 υπέρ του ΠΑΟ, οπότε ισοβάθμησε με την ΑΕΚ. Ακολούθησε ο εξ αναβολής αγώνας με τον Πανιώνιο, στον οποίο η ΑΕΚ ηττήθηκε με 2-1 και παρέμεινε ισόβαθμη με τον ΠΑΟ. Δεδομένου ότι είχε καταργηθεί το κριτήριο του συντελεστή τερμάτων, ορίστηκε αγώνας κατάταξης. Όμως, η ΑΕΚ δεν κατέβηκε στον αγώνα αυτό θεωρώντας πως η απόφαση της ΕΠΣΑ να αλλάξει το αποτέλεσμα του αγώνα ΠΑΟ-Φωστήρα ήταν αντίθετη με τους κανονισμούς, και το πρωτάθλημα απονεμήθηκε στον Παναθηναϊκό.

Βαθμολογία Α1

* Την κανονική περίοδο ο Παναθηναϊκός είχε 24 βαθμούς αλλά στην τελική βαθμολογία η ΕΠΣΑ πρόσθεσε τους τρεις βαθμούς της χωρίς αγώνα νίκης του στο μπαράζ με την ΑΕΚ.

Αγώνας διαβάθμισης

Σύμφωνα με τον κανονισμό πρωταθλήματος, για την συμμετοχή στην Α1΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Α1 με την πρωταθλήτρια Α2, δηλαδή ο Αστέρας Αθηνών με τον Έσπερο Καλιθέας. Επιβλήθηκε ο Αστέρας, ο οποίος παρέμεινε στην κατηγορία. Τα αποτελέσματα των δύο αγώνων ήταν: 

25 Ιουνίου 1952: Γηπ. Ν. Φιλαδέλφειας: Έσπερος Καλλιθέας - Αστέρας Αθηνών: 1-1 (0-1) (Κουρτίδης 78΄ - Ραδίτσας 11΄).
29 Ιουνίου 1952: Γήπ. Λεωφόρου: Αστέρας Αθηνών - Έσπερος Καλλιθέας: 3-0

Βαθμολογία Α2

Πρωταθλητής: Έσπερος Καλλιθέας. Δεν ανέβηκε στην Α1, αφού ηττήθηκε στον αγώνα διαβάθμισης.
Διαβάθμιση: Α.Ε. Νέας Ελβετίας. Ηττήθηκε και υποβιβάστηκε αλλά συγχωνεύτηκε με τον Αθηναϊκό Βύρωνα και παρέμεινε στην Α2 ως «Αθηναϊκός Ν. Ελβετίας».

* Στον αγώνα κατάταξης επικράτησε το Αιγάλεω με 4-2.

Αγώνας διαβάθμισης

Σύμφωνα με τον κανονισμό πρωταθλήματος έδωσαν αγώνες διαβάθμισης η τελευταία ομάδα της Α2 με την πρωταθλήτρια της Β΄, δηλαδή η Α.Ε. Νέας Ελβετίας με τον Εθνικό Αστέρα Καισαριανής. Επιβλήθηκε ο Εθνικός Αστέρας, ο οποίος ανέβηκε στην ανώτερη κατηγορία. Τα αποτελέσματα των αγώνων ήταν: 

 Εθνικός Αστέρας - Α.Ε. Νέας Ελβετίας: 3-0, 0-0.

Β΄ κατηγορία

 Πρωταθλητής: Εθνικός Αστέρας. Ανέβηκε στην Α2 έπειτα από αγώνα διαβάθμισης.
Διαβάθμιση: Α.Ο. Ζωγράφου. Ηττήθηκε αλλά δεν υποβιβάστηκε, λόγω ανάγκης να συμπληρωθούν 20 ομάδες.

Βαθμολογία 

1 Πρόκειται για τον «Α.Ο. Δάφνης» και όχι για τον Π.Α.Ο. Αγίου Δημητρίου. Ο Δήμος Δάφνης λεγόταν τότε «Δήμος Αγ. Δημητρίου», από όπου και η ονομασία της ομάδας.

Αγώνας διαβάθμισης

Σύμφωνα με τον κανονισμό πρωταθλήματος, για την συμμετοχή στην Β΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Β΄ με την πρωταθλήτρια της Γ΄, δηλαδή ο Α.Ο. Ζωγράφου με την Ολυμπιάδα Αιγάλεω. Επικράτησε η Ολυμπιάδα, η οποία ανέβηκε κατηγορία. Τελικά, παρέμεινε και ο Α.Ο. Ζωγράφου για να συμπληρωθούν οι 20 ομάδες, διότι η ομάδα της Α.Ε. Νέας Ελβετίας που είχε υποβιβαστεί από την Α2 συγχωνεύτηκε με τον Αθηναϊκό. Τα αποτελέσματα:
Ολυμπιάς Αιγάλεω - Α.Ο. Ζωγράφου: 0-0, 1-0.

Γ΄ κατηγορία
Το πρωτάθλημα ξεκίνησε την Κυριακή, 18 Νοεμβρίου του 1951, με τους αγώνες της πρώτης ημέρας.
 Πρωταθλητής: Ολυμπιάς. Ανέβηκε στη Β΄ έπειτα από αγώνες διαβάθμισης.
Σύλλογοι (16) κατά σειρά τερματισμού: 1) Ολυμπιάς, 2) Σπάρτα Πετραλώνων, 3) Α.Ε. Καλλιθέας, 4) Δόξα Βύρωνα, 5) Κεραμεικός, 6) Αθηναΐς Κυψέλης, 7) Α.Ε. Χαραυγής, 8) Ακράτητος Άνω Πετραλώνων, 9) Γκυζιακός, 10) Κρόνος, 11) Φοίβος Ν. Κόσμου, 12) Γ.Σ. Αμαρουσίου, 13) Πανεξαρχειακός, 14) Αρμενική, 15) Ποσειδών, 16) Ιωνικός Ν. Φιλαδέλφειας.

Δόκιμη κατηγορία

Σύλλογοι (22): Π.Ο. Αγ. Σάββα, Π.Ο. Κηφισιάς, Α.Ε. Πετραλώνων, Α.Ε. Ταξιαρχών, Α.Ε. Νέου Ηρακλείου, Ήφαιστος, Χαραυγιακός, Π.Α.Ο. Ρουφ, Νίκη Κολωνού, Εθνικός Περιστερίου, Α.Ε. Αγ. Παύλου, Άμυνα Αμπελοκήπων, Θύελλα Περιστερίου, Αγροτικός, Φωστήρ, Όμιλος Θερμοπυλών, Ένωσις Άγ. Αναργύρων, Νέα Ελλάς, Τρεις Αστέρες, Εθνικός Ψυχικού, Αστήρ Χαλανδρίου, Βυζάντιον.

Παραπομπές

Πηγές 
Ψηφιακό αρχείο εφ. "Αθλητική Ηχώ".
"Αθλητική Ηχώ", φ. 9/6/1952.
"Αθλητική Ηχώ", φ. 19/6/1952.
"Αθλητική Ηχώ", φ. 7/5/1952.
"Αθλητική Ηχώ", φ. 14/4/1952.
"Αθλητική Ηχώ", φ. 26/6/1952.

Ε.Π.Σ. Αθηνών
Εγχώρια ποδοσφαιρικά πρωταθλήματα 1951-1952